དེ་རིང་པཎ་ཆེན་བཅུ་གཅིག་པ་མཆོག་གི་འཁྲུངས་སྐར་ཡིན་ཟེར་རུང་ཁོང་ལ་ཆ་རྒྱུས་ཅི་ཡང་མེད་ཅིང་མཐའ་ན་སྐུ་པར་ཞིག་ལས་སྐུ་དངོས་མཇལ་མ་མྱོངས།ཁོང་ཕོ་ལོསོན་པའི་ཕོ་གཞོན་དར་མ་ཞིག་ཆགས་ཏེ་སྐུ་གོང་མ་བཞིན་དཔལ་སྟོབས་དང་སྙིང་རུས་ལྡན་ཞིང་།ཕོ་ཤེད་དང་བློ་ཁོག་ཆེ་བའི་དཔའ་རྒོད་ཅིག་ཡིན་ནམ།རྒྱ་སྐད་ལྷུག་ལྷུག་བརྒྱབ་པ་ལས་བོད་སྐད་སྣ་གཅིག་མི་གོ་བའི་རྒྱ་ཕྲུག་ཅིག་ཆགས་ཡོད་མིན་སུས་ཀྱང་བཤད་དཀའ་ཨང་།གང་ལྟར་ལྷན་སྐྱེས་ཀྱི་ཡོན་ཏན་ཞིག་ཡོད་སྲིད་ན་ལས་བོད་ཀྱི་ཆོས་རིག་ལ་ཅི་ཡང་ཆ་རྒྱུས་མེད་པའི་གླེན་པ་ཞིག་བཟོས་ཡོད་པ་ནི་བཤད་ཅི་དགོས།གཅིག་ཏུ་བྱས་ན་གུང་ཁྲན་ལ་མགོ་འདོགས་བྱས་པ་ལས་འཕག་འཚག་བརྒྱབ་ཐུབ་མཁན་ཞིག་མེད་ཀྱང་སྲིད།གང་ལྟར་ཁོང་ལ་རེ་བ་ཞིག་བརྒྱབ་ས་མེད་པའང་གསལ་པོ་གྱུར་ཟིན་ལ།ཁོང་ཉིད་མི་རིགས་ཤིག་གསོད་པའི་ལག་ཆ་ཞིག་མ་ཆགས་ན་འགྲིག་པ་རེད།